**O ultimă scrisoare...**

*Emilian Oniciuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A trecut mult timp...

A trecut mult timp de când nu ți-am mai scris...

În imaginația mea ai rămas neschimbată!

Ai același parfum adolescentin și n-aș fi zis:

Că te voi pierde prin efemere amintiri vreodată...

Acum îți scriu cu drag poate o ultimă scrisoare;

Poate o vei primi sau poate va fi rătăcită...

O voi închide într-o sticlă și o voi arunca în mare,

Iar de tine poate va fi sau nu va fi citită...

A trecut mult timp, iar regretele sunt prea târzii...

Doar valuri poartă sticla cu dorul meu în ea;

Te-am iubit sublim și-am vrut să știi:

În valuri înspumate am aruncat scrisoarea mea...

Revăd aievea și gara de la prima noastră întâlnire

Când sărutări fierbinți ne pecetluiau menirea,

Revăd aceeași gară când triști la despărțire

Ne-am înșelat destinul, ne-am înșelat iubirea...

Am așternut lacrimi de cerneală pe coala de hârtie,

A trecut o veșnicie de când nu ți-am mai scris...

Ești o amintire dulce, ești toată o dragă poezie!

Că te voi pierde nici Nostradamus n-ar fi prezis...

A trecut mult timp

De când am scris o scrisoare...

Emilian Oniciuc- (verificare ortografie) 2020

(Poate a mai fost publicată și pe alte saite-uri...) :)